Document ID: 32009R0205

РЕГЛАМЕНТ (ЕО) № 205/2009 НА КОМИСИЯТА
от 16 март 2009 година
за одобрение на минимални промени в спецификацията на название, вписано в регистъра на защитените наименования за произход и на защитените географски указания (Riso Nano Vialone Veronese (ЗГУ))
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 относно закрилата на географски указания и наименования за произход на земеделски продукти и храни (1), и по-специално член 9, параграф 2, второ изречение от него,
като има предвид, че:
(1)
В съответствие с член 9, параграф 1, първа алинея от Регламент (ЕО) № 510/2006 и по силата на член 17, параграф 2 от същия регламент Комисията разгледа заявката на Италия за одобрение на изменение в елементите на спецификацията на защитеното географско указание „Riso Nano Vialone Veronese“, регистрирано с Регламент (ЕО) № 1107/96 на Комисията (2), изменен с Регламент (ЕО) № 1263/96 на Комисията (3).
(2)
Заявката има за цел да измени спецификацията по отношение на описанието на продукта. С първото изменение се уточнява, че използваните семена трябва да бъдат от сорта Vialone Nano. Второто изменение се отнася до биометричните характеристики на оризовите зърна и с него се определят минимални или максимални стойности, които заместват посочените досега средни стойности. Третото изменение се отнася до физикохимичните параметри (амилоза, желиране, консистенция, вискозитет).
(3)
Комисията разгледа съответните изменения и стигна до заключението, че те са обосновани. Тъй като по смисъла на член 9 от Регламент (ЕО) № 510/2006 промените са незначителни, Комисията може да ги одобри, без да прибягва до процедурата, описана в членове 5, 6 и 7 от горепосочения регламент,
ПРИЕ НАСТОЯЩИЯ РЕГЛАМЕНТ:
Член 1
Спецификацията на защитеното географско указание „Riso Nano Vialone Veronese“ се изменя в съответствие с приложение I към настоящия регламент.
Член 2
Резюме на основните елементи на спецификацията е включено в приложение II към настоящия регламент.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 март 2009 година.

Labels: 3
18
17